Sidste års show med den tyske akrobatikgruppe Wintergarten var en succes, og nu bliver succesen gentaget. - Wintergartens shows er unikke og udspringer af et artist-miljø af unge, der gennem hård træning og kreativitet bliver i stand til at præsentere et kropssprog og brug af scenografi, som man garanteret ikke har set magen til før, skriver Aalborg Kongres & Kultur Center i en pressemeddelelse. Til september vender gruppen tilbage til en række optrædener i Aalborg Kongres & Kultur Center med showet "All Night Long." I dette show bliver akrobatikken krydret med soulmusik med hits af blandt andet Stevie Wonder og Lionel Richie. Billetterne til showet sættes til salg mandag den 7. april.

Opsummering:
En af de førende akrobatikgrupper, tyske Wintergarten, vender tilbage til Aalborg med flere shows i efteråret.